So veel as 60,000 pelgrims woon hierdie feesviering by waartydens 80 mans met kaalgeskeerde koppe die afgodsbeeld op 'n vlot deur die strate van die stad dra. Daardie aand word musiek gemaak, gedrink en onophoudelik gedans. Dié pelgrimstog is veral onder wetsoortreders gewild wat dit as 'n boetedoening vir hul oortredings ag en word al jarelank as die beskermheilige van wetsoortreders beskou en vereer.
Die Fees van die Swart Christus speel 'n belangrike rol in die geskiedenis van Panama. Ongeveer 10% van die plaaslike bevolking is van Afrika herkoms en die meeste in die Portobelo omgewing gekonsentreer. 'n Sensusopname het getoon dat 21% van die stadsbevolking op 'n swart identiteit aanspraak maak. Gevolglik gee dit aan die feestelikheid 'n kleur van protes teen Spaanse kolonialisme wat eeue tevore slawe uit Afrika daarheen gebring het.
Die beeld se donker kleur maak dit 'n voorwerp van aanbidding onder swart Panamese en verteenwoordig hul sin van weerstand teen die eertydse slawerny en rassediskriminasie. Tydens die feestelikheid trek sommige hul soos die duiwel aan om die Spaanse slawemeesters en medepligtige kerklui voor te stel.
Die Roomse Kerk het geen probleem met die beeldverering nie. Dit stuit gelowiges egter teen die bors. Wie voor so 'n standbeeld buig en dit aanbid, maak hul aan die verbreking van God se gebod skuldig: